ᱵᱟᱥᱟᱱᱛᱨᱟᱭ ᱵᱚᱱᱚᱛ

ᱵᱟᱥᱟᱱᱛᱨᱟᱭ (ᱵᱟᱥᱟᱱᱛ ᱨᱟᱭ, ᱵᱟᱥᱟᱸᱛᱨᱟᱭ ᱦᱚᱠᱚ ᱞᱟᱹᱭ ᱜᱮᱭᱟ) ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱜᱳᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾

ᱱᱟᱜᱟᱢ
᱒᱐᱐᱙ ᱥᱮᱨᱢᱟ ᱨᱮ ᱵᱟᱥᱟᱱᱛᱨᱟᱭ ᱫᱚ ᱢᱤᱫ ᱱᱟᱣᱟ ᱵᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ᱾

ᱚᱛᱱᱚᱜ
ᱵᱟᱥᱟᱱᱛᱨᱟᱭ, ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱡᱟᱦᱟᱸ ᱦᱮᱰᱠᱩᱣᱟᱴᱚᱨ ᱦᱚᱸ ᱚᱱᱟ ᱧᱩᱛᱩᱢ ᱛᱮᱜᱮ ᱢᱮᱱᱟᱜᱼᱟ, ᱫᱚ  ᱚᱛᱱᱚᱜ ᱴᱷᱟᱶ ᱨᱮ ᱢᱮᱱᱟᱜᱼᱟ᱾

ᱱᱚᱣᱟ ᱫᱚ ᱜᱳᱰᱰᱟ ᱠᱷᱚᱱ ᱑᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾ 

ᱜᱳᱰᱰᱟ ᱦᱚᱱᱚᱛ ᱫᱚ ᱢᱤᱫ ᱯᱞᱟᱴᱳ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱨᱮ ᱵᱩᱨᱩ, ᱰᱩᱝᱨᱤ ᱟᱨ ᱞᱟᱛᱟᱨ ᱵᱮᱰᱟ ᱮᱨᱤᱭᱟ ᱠᱚ ᱢᱮᱱᱟᱜᱼᱟ᱾ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱯᱟᱪᱮ ᱱᱟᱠᱷᱟ ᱦᱚᱱᱚᱛ ᱛᱟᱞᱟᱛᱮ ᱯᱟᱨᱚᱢ ᱟᱠᱟᱱᱟ᱾ ᱛᱟᱞᱟ ᱴᱚᱴᱷᱟ ᱨᱮᱫᱚ ᱢᱤᱫ ᱚᱠᱛᱚ ᱨᱮ ᱟᱹᱰᱤ ᱜᱟᱡᱟᱨ ᱵᱤᱨ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱵᱩᱨᱩ ᱨᱮᱫᱚ ᱱᱤᱛᱚᱜ ᱦᱚᱸ ᱟᱹᱰᱤ ᱰᱷᱮᱨ ᱜᱮ ᱢᱮᱱᱟᱜᱼᱟ᱾ ᱠᱟᱡᱤᱭᱟ, ᱥᱩᱱᱫᱚᱨ ᱟᱨ ᱥᱚᱠᱨᱤ ᱜᱟᱰᱟ ᱦᱚᱱᱚᱛ ᱛᱟᱞᱟᱛᱮ ᱞᱤᱸᱜᱤᱱ ᱠᱟᱱᱟ᱾

ᱵᱟᱥᱟᱱᱛᱨᱟᱭ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱫᱚ ᱮᱛᱚᱢ ᱨᱮ ᱢᱟᱦᱟᱜᱟᱢᱟ ᱵᱚᱱᱚᱛ, ᱯᱟᱛᱷᱚᱨᱜᱟᱢᱟ ᱵᱚᱱᱚᱛ ᱥᱟᱢᱟᱝ ᱟᱨ ᱫᱟᱹᱠᱷᱤᱱ ᱨᱮ ᱟᱨ ᱯᱟᱪᱮ ᱨᱮ ᱵᱤᱦᱟᱨ ᱨᱮᱱᱟᱜ ᱵᱟᱝᱠᱟ ᱦᱚᱱᱚᱛ ᱨᱮᱱᱟᱜ ᱫᱩᱨᱟᱭᱭᱟ ᱵᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ᱾

ᱵᱟᱥᱟᱱᱛᱨᱟᱭ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱦᱩᱭᱩᱜ ᱠᱟᱱᱟ ᱘᱘.᱕᱗ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ᱾ ᱱᱚᱣᱟ ᱵᱚᱱᱚᱛ ᱨᱮ ᱵᱟᱥᱟᱱᱛᱨᱟᱭ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ᱾ ᱱᱚᱣᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱵᱟᱥᱟᱱᱛᱨᱟᱭ ᱟᱹᱛᱩ ᱨᱮ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱥᱟᱱᱛᱨᱟᱭ ᱵᱚᱱᱚᱛ ᱨᱮ ᱙᱓,᱔᱔᱘ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸᱭ ᱠᱚᱫᱚ ᱥᱟᱱᱟᱢ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱔᱘,᱓᱑᱗ (᱕᱒%) ᱠᱚᱲᱟ ᱟᱨ ᱔᱕,᱑᱓᱑ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱑᱙,᱔᱓᱒ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱑᱐,᱘᱑᱖ (᱑᱑.᱕᱗%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱒,᱖᱖᱐ (᱒.᱘᱕%)᱾

᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱨᱮ ᱵᱟᱥᱟᱱᱛᱨᱟᱭ ᱟᱹᱛᱩ ᱨᱮ ᱕᱘᱑ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾

ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱥᱟᱱᱛᱨᱟᱭ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱔᱐,᱑᱙᱘᱘ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱕᱖.᱖᱐%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱒᱕,᱒᱐᱔ (᱖᱓%) ᱫᱚ ᱠᱚᱲᱟ ᱟᱨ ᱑᱔,᱙᱙᱔ (᱓᱗%) ᱫᱚ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ ( ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱳᱰᱰᱟ ᱦᱚᱱᱚᱛ ᱨᱮ ᱖᱐᱓,᱒᱙᱕ ᱜᱚᱴᱟᱝ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱡᱟᱦᱟᱸᱭ ᱫᱚ ᱦᱚᱱᱚᱛ ᱨᱮᱱ ᱕᱗.᱕᱗% ᱦᱚᱲ ᱠᱚ ᱦᱩᱭᱩᱜᱼᱟ᱾ ᱚᱱᱟ ᱛᱟᱭᱚᱢ ᱥᱟᱱᱛᱟᱞᱤ ᱯᱟᱹᱨᱥᱤ ᱛᱮ ᱒᱐᱓,᱑᱘᱖ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱙.᱓᱙%), ᱩᱨᱫᱩ ᱯᱟᱹᱨᱥᱤ ᱛᱮ ᱑᱕᱒,᱒᱗᱕ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱔.᱕᱓%) ᱟᱨ ᱮᱴᱟᱜ ᱯᱟᱹᱨᱥᱤ ᱛᱮ ᱘᱙,᱑᱘᱓ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱘.᱕᱑%)᱾ (ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱮᱱᱰᱵᱩᱠ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭ ᱟᱠᱟᱱᱟ᱾ ᱱᱚᱶᱟ ᱫᱚ ᱢᱤᱫ ᱯᱨᱤᱱᱴᱤᱝ ᱦᱩᱲᱟᱹᱜ ᱠᱟᱱᱟ)᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱞᱤ ᱫᱚ ᱵᱟᱹᱲᱛᱤ ᱢᱤᱫᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮᱢ ᱟᱠᱟᱱᱟ᱾

᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱜᱚᱰᱰᱟ ᱦᱚᱱᱚᱛ ᱨᱮ ᱙᱓᱗,᱑᱒᱖ ᱜᱚᱴᱟᱝ ᱦᱤᱱᱫᱩ ᱢᱮᱱᱟᱜ ᱠᱚᱣᱟ᱾ ᱟᱨ ᱩᱱᱠᱩ ᱫᱚ ᱦᱚᱱᱚᱛ ᱨᱮ ᱗᱑.᱓᱔% ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱢᱩᱥᱞᱤᱢ ᱒᱘᱙,᱑᱘᱒ (᱒᱒.᱐᱒%), ᱤᱥᱟᱹᱭ ᱓᱗,᱗᱙᱕ (᱓.᱘᱘%), ᱮᱴᱟᱜ ᱫᱷᱚᱨᱚᱢ ᱨᱮᱱ ᱔᱗,᱔᱐᱗ (᱓.᱖᱑%) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱒,᱐᱔᱑ (᱐.᱑᱖%) ᱦᱚᱲᱟᱜ ᱫᱚ ᱫᱷᱚᱨᱚᱢ ᱵᱟᱝ ᱵᱟᱲᱟᱭ ᱠᱟᱱᱟ᱾

ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱜᱳᱰᱰᱟ ᱦᱚᱱᱚᱛ ᱨᱮᱱ ᱔᱐-᱕᱐% ᱦᱚᱲ ᱜᱮ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱜᱤᱨᱤᱰᱤᱦ, ᱠᱳᱰᱮᱨᱢᱟ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱠᱚ ᱥᱟᱶᱛᱮ ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮᱸᱜᱮᱡ ᱦᱟᱞᱚᱛ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱮᱱᱟ᱾ ᱒᱐᱑᱑ ᱨᱮ ᱱᱚᱣᱟ ᱫᱚ ᱓᱙.᱑% ᱟᱬᱜᱚ ᱟᱠᱟᱱᱟ।

ᱠᱟᱹᱣᱰᱤᱭᱟᱹᱨᱤ
ᱡᱤᱭᱚᱱ ᱠᱷᱟᱸᱰᱟᱣ

ᱯᱚᱨᱤᱠᱟᱴᱷᱟᱢᱳ

ᱪᱟᱥ ᱵᱟᱥ

ᱵᱮᱼᱞᱟᱦᱟᱱᱛᱤ ᱴᱚᱴᱷᱟ ᱜᱚᱲᱚ ᱯᱷᱟᱱᱰ

ᱥᱮᱪᱮᱫ
ᱵᱟᱥᱟᱱᱛᱨᱟᱭ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ ᱢᱮᱱᱟᱜ ᱙ ᱜᱚᱴᱟᱝ ᱟᱹᱛᱩ ᱨᱮ, ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜ ᱕᱔ ᱜᱚᱴᱟᱝ ᱟᱹᱛᱩ ᱨᱮ, ᱢᱤᱰᱤᱞ ᱟᱥᱲᱟ ᱢᱮᱱᱟᱜ ᱒᱑ ᱜᱚᱴᱟᱝ ᱟᱹᱛᱩ ᱨᱮ, ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱒ ᱭᱟ ᱟᱹᱛᱩ ᱨᱮ, ᱥᱤᱱᱤᱭᱟᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱢᱮᱱᱟᱜ ᱑ ᱢᱟᱝ ᱟᱹᱛᱩ ᱨᱮ, ᱱᱚᱱᱯᱷᱚᱨᱢᱟᱞ ᱴᱨᱮᱱᱤᱝ ᱥᱮᱱᱴᱟᱨ ᱢᱮᱱᱟᱜ ᱓ ᱭᱟ ᱟᱹᱛᱩ ᱨᱮ ᱟᱨ ᱒᱖ ᱜᱚᱴᱟᱝ ᱟᱹᱛᱩ ᱨᱮ ᱪᱮᱫ ᱥᱮᱪᱮᱫ ᱵᱮᱵᱚᱥᱛᱷᱟ ᱜᱮ ᱵᱟᱹᱱᱩᱜᱼᱟ᱾

ᱡᱷᱟᱨᱠᱷᱚᱸᱰ ᱨᱮ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱟᱥᱲᱟ ᱫᱚ ᱤᱱᱴᱚᱨ ᱠᱚᱞᱮᱡᱽ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ᱾

ᱦᱚᱲᱢᱚ ᱥᱟᱶᱟᱨ
ᱵᱟᱥᱟᱱᱛᱨᱟᱭ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱑᱑ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ, ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱪᱟᱸᱜᱟ ᱥᱮᱱᱴᱟᱨ, ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱦᱟᱢᱟᱞ ᱦᱚᱲᱢᱚ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ, ᱕ ᱜᱚᱴᱟᱝ ᱟᱹᱛᱩ ᱨᱮ ᱴᱤ.ᱵᱤ. ᱠᱞᱤᱱᱤᱠ, ᱓ ᱭᱟ ᱟᱹᱛᱩ ᱨᱮ ᱮᱞᱳᱯᱷᱮᱛᱷᱤᱠ ᱦᱟᱥᱯᱟᱛᱟᱞ, ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱰᱤᱥᱯᱮᱱᱥᱚᱨᱤ, ᱖ ᱜᱚᱴᱟᱝ ᱟᱹᱛᱩ ᱨᱮ ᱣᱮᱴᱮᱨᱤᱱᱟᱨᱤ ᱦᱟᱥᱯᱟᱛᱟᱞ, ᱙ ᱜᱚᱴᱟᱝ ᱟᱹᱛᱩ ᱨᱮ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ, ᱖ ᱜᱚᱴᱟᱝ ᱟᱹᱛᱩ ᱨᱮ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾

ᱯᱨᱟᱭᱵᱷᱮᱴ ᱢᱮᱰᱤᱠᱮᱞ ᱰᱟᱠᱴᱟᱨ ᱠᱚ, ᱮᱴᱟᱜ ᱢᱮᱰᱤᱠᱮᱞ ᱮᱢᱟᱱ ᱵᱟᱝ ᱥᱮᱞᱮᱫ ᱟᱠᱟᱱᱟ

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ:ᱜᱳᱰᱰᱟ ᱦᱚᱱᱚᱛ
ᱛᱷᱚᱠ:ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ
ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ